ଆନନ୍ଦ ଚନ୍ଦ୍ର ବେହେରା

ଆନନ୍ଦ ଚନ୍ଦ୍ର ବେହେରା ( ଜନ୍ମ:୨୩.୫.୧୯୬୪) ଜଣେ ଭାରତୀୟ ଆଇନଜୀବୀ ଓ ଓଡ଼ିଶା ଉଚ୍ଚ ନ୍ୟାୟାଳୟର ଏକ ବିଚାରପତି ।

 ଶିକ୍ଷା ଓ କର୍ମ ଜୀବନ 
ଆନନ୍ଦ ଚନ୍ଦ୍ର ବେହେରାଙ୍କର ଜନ୍ମ ୨୩.୦୫.୧୯୬୪ରେ ବାଲେଶ୍ୱର ଜିଲ୍ଲାର ରେମୁଣା ବ୍ଲକ ଅଧୀନ ଗୋବିନ୍ଦପୁର ଗାଁରେ ହୋଇଥିଲା । ପିତା ଗଦାଧର ବେହେରା ଓ ମାତା  ସାବିତ୍ରୀ ବେହେରାଙ୍କ ସେ ଥିଲେ କାନିଷ୍ଠ ପୁତ୍ର ।  ସେ ୧୯୮୦ ମସିହାରେ ରେମୁଣା ହାଇସ୍କୁଲ୍, ବାଲେଶ୍ୱରରୁ ମାଟ୍ରିକ୍ ପରୀକ୍ଷା ଉତ୍ତୀର୍ଣ୍ଣ ହୋଇଥିଲେ । ସେ ମୟୁରଭଞ୍ଜ ଜିଲ୍ଲାର ଉଦଳା କଲେଜରୁ ଆଇ.ଏ. ପାସ୍ କରିଥିଲେ ଓ ବାଲେଶ୍ୱରର ଫକିରମୋହନ କଲେଜରୁ ଅର୍ଥନୀତିରେ ସମ୍ମାନ ସହିତ ସ୍ନାତକ ଡିଗ୍ରୀ ହାସଲ କରିଥିଲେ । ୧୯୮୯ ମସିହାରେ ଉତ୍କଳ ବିଶ୍ୱବିଦ୍ୟାଳୟ ଅଧିନସ୍ଥ ମୟୁରଭଞ୍ଜ ଆଇନ କଲେଜରୁ ଏଲ୍‌ଏଲ୍‌ବି ଡିଗ୍ରୀ ଲାଭ କରିଥିଲେ ।  ଏହାପରେ ସେ ୧୯୮୯ ମସିହାରେ ଓଡ଼ିଶା ଷ୍ଟେଟ୍ ବାର କଉନ୍ସିଲ୍, କଟକରେ ଏକ ଅଧିବକ୍ତା ଭାବରେ ଯୋଗ ଦେଇଥିଲେ ।

ସେ ବାଲେଶ୍ୱରର ଅଧିବକ୍ତା ଶ୍ରୀ ରଘୁନାଥ ପ୍ରଧାନଙ୍କ ନିର୍ଦ୍ଦେଶନାରେ ଫୌଜଦାରୀ, ରେଭେନ୍ୟୁ, ଗ୍ରାହକ ଏବଂ ଅନ୍ୟାନ୍ୟ ଶାଖାର ମାମଲାରେ ଓକିଲାତି ଆରମ୍ଭ କରିଥିଲେ । ସେ ବାଲେଶ୍ୱର ବାର ଆସୋସିଏସନ୍‌ର ଯୁଗ୍ମ ସଚିବ ହୋଇଥିଲେ । ସେ ଟ୍ରାନ୍ସପୋର୍ଟ କର୍ପୋରେସନ୍ ଅଫ ଇଣ୍ଡିଆର ରିଟେନର୍ ମଧ୍ୟ ଥିଲେ । ପନ୍ଦର ବର୍ଷ ବାଲେଶ୍ୱର ବାର ଆସୋସିଏସନ୍‌ରେ ଓକିଲାତି କରିବା ପରେ, ସେ କଟକର ଅତିରିକ୍ତ ଜିଲ୍ଲା ଏବଂ ସେସନ୍ ଜଜ୍ ଭାବରେ ଯୋଗଦେଇଥିଲେ ।

ସେ ୦୫.୦୯.୨୦୨୩ରେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ନିଯୁକ୍ତ ହୋଇଥିଲେ ।

 ଆଧାର 

ଶ୍ରେଣୀ: ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:୧୯୬୪ ଜନ୍ମ